Выкарыстанне інтэрактыўнай дошкі дазваляе зрабіць урок разнастайным, навукова арганізаваць работу ў класе, а таксама выкарыстоўваць такі немалаважны элемент навучання, як гульня. Яркія вобразы, уражальныя фарбы, бязмежныя магчымасці для фантазіі дазваляюць навучэнцам сярэдніх класаў у форме гульні лёгка засвоіць вучэбны матэрыял. Улічваючы індывідуальныя асаблівасці пэўнага класа, я рыхтую неабходны тэкставы і графічны матэрыял загадзя і ў патрэбным тэмпе выкарыстоўваю яго на ўроку. У некалькі разоў павышаецца эфектыўнасць урока, знікае манатоннасць у выкладанні. Тое, што навучэнец бачыць на вялікім экране, часам з музычным суправа-джэннем і візуальнымі эфектамі, надоўга застаецца ў яго памяці. Дзеці не абстрагуюцца ад тэмы ўрока, канцэнтруюць сваю ўвагу на матэрыяле, які адпрацоўваецца.